
· Svim vlasnicima stanova u višestambenim zgradama 

OBAVIJEST

Člankom 47. Zakona o upravljanju i održavanju zgrada („NN“ broj 152/2024, 47/2026) propisano je da su suvlasnici zgrade odnosno dijela zgrade obvezni  poslove upravljanja zgradom povjeriti upravitelju zgrade. 

Upravitelja su sukladno Zakonu dužne imenovati višestambene zgrade, a to su zgrade namijenjene stanovanju koje se sastoje od najmanje četiri stana, te stambeno-poslovne zgrade to su zgrade koje se sastoje od najmanje tri stana i jednog poslovnog prostora, zatim poslovne zgrade i blokovske garaže.

Obveza povjeravanja upravljanja upravitelju ne odnosi se na zgrade s jednim vlasnikom, kao ni na zgrade čiji su suvlasnici bračni ili izvanbračni drugovi, životni ili neformalni životni partneri i/ili osobe u međusobnom krvnom ili tazbinskom srodstvu.

U zgradama u kojima suvlasnici nisu izabrali upravitelja zgrade na način propisan Zakonom prinudnog upravitelja zgrade, u roku od šest mjeseci od saznanja, imenovat će rješenjem gradonačelnik odnosno općinski načelnik na čijem se području zgrada nalazi. Prinudni upravitelj zgrade ima sva prava i obveze upravitelja zgrade.

Pozivaju se svi vlasnici zgrada na području Općine Vrsar-Orsera da u roku od 30 dana pisanim putem dostave podatke o upravitelju zgrade u Općinu Vrsar-Orsera, Trg Degrassi 1, Vrsar-Orsera osobnim dolaskom u pisarnicu na adresi Trg Degrassi 1, Vrsar-Orsera ili da iste dostave na email adresu: opcina-vrsar@vrsar.hr.

